**PASKAIDROJUMA RAKSTS**

**Limbažu novada pašvaldības domes 2022. gada 24. marta saistošajiem noteikumiem Nr.17**

**“Par sociālajiem pakalpojumiem Limbažu novadā”**

|  |  |
| --- | --- |
| **Paskaidrojuma raksta sadaļa** | **Informācija** |
| 1. Projekta nepieciešamības pamatojums | Administratīvi teritoriālās reformas rezultātā Limbažu novada pašvaldības teritorijā spēkā ir pieci saistošie noteikumi, kas nosaka pašvaldības nodrošināto sociālo pakalpojumu veidus un to saņemšanas kārtību. [Administratīvo teritoriju un apdzīvoto vietu likuma](https://likumi.lv/ta/id/315654-administrativo-teritoriju-un-apdzivoto-vietu-likums) Pārejas noteikumu 17. punkts nosaka, ka līdz novada saistošo noteikumu spēkā stāšanās dienai, bet ne ilgāk kā līdz 2022. gada 1. jūnijam ir spēkā novadu veidojošo bijušo pašvaldību saistošie noteikumi, līdz ar to ir nepieciešami vienoti saistošie noteikumi par sociālajiem pakalpojumiem Limbažu novadā. |
| 2. Īss projekta satura izklāsts | Noteikumi nosaka sociālo pakalpojumu veidus, to saņemšanas un finansēšanas kārtību.  Ievērojot Limbažu novada pašvaldības budžetā sociālajiem pakalpojumiem paredzētos līdzekļus, kā arī normatīvajos aktos noteikto, Limbažu novada pašvaldībā būtu nosakāmi šādi sociālie pakalpojumi:  Sociālie pakalpojumi dzīvesvietā:  1. sociālā darba pakalpojums;  2. aprūpe mājās;  3. aprūpes pakalpojums nepilngadīgai personai ar invaliditāti;  4. asistenta pakalpojums pilngadīgām personām ar invaliditāti;  5. asistenta un pavadoņa pakalpojums nepilngadīgām personām ar invaliditāti;  6. dienas aprūpes centra pakalpojums pilngadīgām personām ar invaliditāti, funkcionāliem traucējumiem un ar garīga rakstura traucējumiem  7. sociālā rehabilitācija bērniem, kuri cietuši no prettiesiskām darbībām;  8. sociālā rehabilitācija vardarbībā cietušām pilngadīgām personām;  9. sociālā rehabilitācija vardarbību veikušām pilngadīgām personām;  10. atbalsta un izglītojošās grupas;  11. ģimenes asistenta pakalpojums;  12. speciālistu pakalpojumi;  13. grupu mājas (dzīvokļa) pakalpojums;  14. higiēnas pakalpojums.  Sociālie pakalpojumi institūcijā:  1. atelpas brīža pakalpojums;  2. sociālās rehabilitācijas pakalpojums institūcijā bērniem vai ģimenēm ar bērniem;  3. ilgstoša sociālā aprūpe un sociālā rehabilitācija institūcijā pilngadīgām personām;  4. ilgstoša sociālā aprūpe un sociālā rehabilitācija institūcijā bērniem;  5. sociālā rehabilitācija pilngadīgām personām vai ģimenēm ar bērniem institūcijā. |
| 3. Informācija par plānoto projekta ietekmi uz pašvaldības budžetu | Saistošo noteikumu izpildei ir plānoti finanšu resursi Limbažu novada pašvaldības budžetā. Tiek prognozēts, ka 2022. gadā asistenta pakalpojuma nodrošināšanai no valsts budžeta plānots apgūt 272 799 euro, Ilgstošai aprūpei paredzēti pašvaldības līdzekļi 833 893 euro apjomā, savukārt norēķinos par sociālo rehabilitāciju bērniem paredzēts finansējums 53 000 euro apmērā. Aprūpe mājās pakalpojumam uz līgumu pamata paredzēti līdzekļi 82 273 euro apmērā. Minētie līdzekļi jau ir plānoti 2022. gada budžetā. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu piemērošanai jāvēršas Limbažu novada Sociālajā dienestā. |
| 6. Informācija par konsultācijām ar privātpersonām | Nav notikušas. |

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**